රුවන්වැල්ල රාජසිංහ මධ්‍ය විද්‍යාලයීය ආදි ශිෂ්‍ය සංගමය සහ රාජසිංහ මධ්‍ය විද්‍යාලය එක්ව “රාජසිංහ සුර්ය උදානය 2014” දෙවන වරට ද අති උත්කර්ෂවත් ලෙස විශාල ජන සහභාගිත්වයෙන් පැවැත්වීමට කටයුතු සංවිධානය කර ඇත.මේ සඳහා ජනාධිපති ලේකම් කාර්යාලයේ ක්‍රියාත්මක වන මදර් ශ්‍රී ලංකා (Mother Sri Lanka) පාසල් සමාජයේ සහයෝගය ලැබ රාජසිංහ මධ්‍ය විද්‍යාලය, මොරාවත්ත දෙමළ විද්‍යාලය සමඟ අත්වැල් බැඳ ගනිමින් සිංහල හා හින්දු අලුත් අවුරුදු චාරිත්‍ර වාරිත්‍ර අනාගත පරපුරට දායාද කිරීමේ මහඟු මෙහෙවරට උ‍රදෙමින් ප්‍රදේශයේ සර්ව ආගමික නායකයන්ගේ සහභාගිත්වයෙන් 2014 බක් මස 20 වන ඉරුදින පෙරවරු 7.00 ට විද්‍යාලයීය ක්‍රීඩාපිටියේ දී “රාජසිංහ සූර්ය උදානය 2014” පැවැත්වේ.මෙම අවුරුදු උත්සවයේ දී සිංහල හා දෙමළ ජන ක්‍රීඩා, ජන ගායනා, නර්තනාංගයන් සහ අවුරුදු ක්‍රීඩා රැසක් පාසල් දෙකෙහිම සිසු දරුවන්ගේ සහභාගිත්වයෙන් ඉදිරිපත් කිරීම ඉතා වැදගත් මෙන්ම කාලීන අවශ්‍යතාවකි.